marsh-mellow/hindi_wikipedia huggingface dataset:
शैल कल्प  ओड़िया भाषा के विख्यात साहित्यकार राजेन्द्र के. पंडा द्वारा रचित एक कवितासंग्रह है जिसके लिये उन्हें सन् 1985 में ओड़िया भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा की पुस्तकें
शैल चतुर्वेदी (29 जून 1936 - 29 अक्टूबर 2007) जो की भारत के एक हिंदी भाषा के कवि, व्यंग्यकार, हास्यकार, गीतकार और अभिनेता के रूप में जाने जाते थे, जिन्हें 70 और 80  के दशक में अपने राजनीतिक व्यंग्य के लिए जाने जाते थे। 

उन्होंने कई हिंदी फिल्मों और टीवी श्रृंखला में एक चरित्र अभिनेता के रूप में काम किया।

 व्यवसाय 
उन्होंने इलाहाबाद विश्वविद्यालय में एक अध्यापक के रूप में अपना जीवन शुरू किया और जल्द ही विभिन्न कवि सम्मेलन (कविता सभा) में भाग लेना शुरू कर दिया, और अपनी द्विअर्थक राजनीतिक टिप्पणी के साथ, 1970  और 1980 के  प्रमुख हास्यवादियों के बीच खुद के लिए अपनी पहचान बनाई,  जिनमे  काका हाथरसी, प्रदीप चौबे और अशोक चक्रधर शामिल थे । 

वह होली के त्यौहार के समय, वार्षिक कवि सम्मलेन जो की दूरदर्शन, द्वारा प्रसारित किया जाता था में नियमित रूप में सम्मिलित होते थे। उन्होंने कई हिंदी फिल्मों में भी काम किया, जैसे कि उपहार (1971), चितचोर  (1976), चमेली की शादी (1986) और करीब (1998)। 1994 में श्रीमान श्रीमति में उन्होंने केशव और गोखले के बॉस "शर्मा जी" की भूमिका निभाई थी, जो की एक मशहूर टी वी श्रृंखला थी।

कुछ समय से गुर्दे की जटिल बीमारी से पीड़ित होने के बाद, 29 अक्टूबर 2007 को उनकी मृत्यु हो गई। वह अपने पीछे उनकी पत्नी दया और तीन बेटे छोड़ गए। 

 चयनित फिल्मोग्राफी 
1 उपहार  (1971) शंकरलाल के रूप में

2 मेरे भैया  (1972)प्रकाशक के रूप में 

3 चितचोर (1976) चौबे के रूप में

4 पायल की झंकार (1980)

5 जज़्बात (1980) हवलदार पांडे के रूप में

6 हम दो हमारे दो  (1985)

7 चमेली की शादी (1986) लच्छूराम कपाची के रूप में (मखान के पिता)

8 नरसिम्हा (1991) सीमा के पिता के रूप में 

9 धनवान (1993) हमीद भाई के रूप में

10 करीब  (1998)

11 तिरछी टोपीवाले (1998)

 टीवी श्रृंखला 
धर्मेंद्र शर्मा के रूप में श्रीमन श्रीमती (1995)। के.ए. बबलू प्रसाद शर्मा (केशव के बॉस)

जाबां संभाल के (1993) स्कूल इंस्पेक्टर के रूप में

कुछ भी हो सकता है (1996) भोंडी बाबा के रूप में

ब्योमकेश बख्शी (1997) रामेश्वर रॉय के रूप में

काकाजी कहिन में नेताजी के रूप में

 काव्य रचना  
हास्य व्यंग्य संग्रह
बाजार का ये हाल है ,प्रकाशक  श्री हिंदी साहित्य संसार, 1988
चल गई, प्रकाशक फ्यूजन बुक्स। आईएसबीएन 9788128810145
लेन देन
तुम वाकई गधे हो 
सौदागर ईमान के 
कब मर रहें हैं
भीख माँगते शर्म नहीं आती
आँख और लड़की
पेट का सवाल है
हे वोटर महाराज
मूल अधिकार
दफ़्तरीय कविताएं
देश के लिये नेता
पुराना पेटीकोट
औरत पालने को कलेजा चाहिये 
उल्लू बनाती हो?
तू-तू, मैं-मैं
एक से एक बढ़ के
अप्रेल फूल
यहाँ कौन सुखी है
गांधी की गीता
मजनूं का बाप 
शायरी का इंक़लाब
दागो, भागो
कवि सम्मेलन, टुकड़े-टुकड़े हूटिंग
फ़िल्मी निर्माताओं से

सन्दर्भ

बाहरी कड़ियाँ
 
 
       

श्रेणी:हिन्दी कवि
श्रेणी:२००७ में निधन
श्रेणी:1936 में जन्मे लोग
डॉ॰ शैल रस्तोगी (जन्म : १ सितंबर १९२७) हिन्दी साहित्यकार हैं। 
हिन्दी के एकांकीकारों में आपका प्रमुख स्थान है।एकांकी सुमन, पृष्ट ८३

श्रीमती शैल रस्तोगी का जन्म १ सितंबर १९२७ को मेरठ में हुआ था। उन्होंने आगरा विश्वविद्यालय से एम.ए किया और बनारस हिंदू विश्वविद्यालय से डॉ हजारीप्रसाद द्विवेदी के निर्देशन में अपना पीएचडी किया।  

उन्होंने रघुनाथ कन्या महाविद्यालय, मेरठ (उत्तर प्रदेश) में ३४ वर्षों तक अध्यापन के पश्चात ससम्मान अवकाश प्राप्त किया। अब पूरी तन्मयता से स्वतंत्र लेखन करतीं हैं।

कृतियाँ
यों मुक्तछंद-काव्य, दोहा, लघुकथा, कहानी, एकांकी, आलोचना इत्यादि प्राय: सभी विधाओं में भी पर्याप्त लेखन है। उनकी प्रकाशित कृतियाँ है:

एकांकी: भटकन, 'एक जिंदगी बनजारा' (उत्तर प्रदेश के राज्य पुरस्कार से सम्मानित), 'बिना रंगों के इंद्रधनुष' और 'सावधान सासूजी!'।

गीत : 'पराग', 'जंग लगे दर्पण', 'मन हुए हैं कांच के' और 'धूप लिखे आखर'। 'चांदनी धरती पालागन' (प्रेस में)।

हाइकु : 'प्रतिबिंबित तुम', 'सन्नाटा खिंचे दिन', 'दु:ख तो पाहुन हैं', 'बांसुरी है तुम्हारी' और 'अक्षर हीरे मोती'।

सन्दर्भ

श्रेणी:हिन्दी साहित्यकार
शैल लक्षण () भूविज्ञान की वह शाखा है जिसमें शैलों के दानों का आकार, कण-आकार तथा भौतिक एवं रासायनिक गुणों आदि का अध्ययन किया जाता है।

श्रेणी:भूविज्ञान
शैल सूत्र पत्रिका का प्रकाशन बिन्दुखत्ता (नैनीताल) से होता है।शैल सूत्र, कार रोड, बिन्दुखत्ता, पो० लाल कुआँ, नैनीताल, उत्तराखण्ड -262402। इस पत्रिका की प्रधान संपादक: आशा शैली हैं। पत्रिका का प्रथम अंक जुलाई-सितम्बर 2007 में प्रकाशित हुआ। इसका जनवरी-मार्च 2008 अंक सुभद्रा कुमारी चौहान पर तथा अप्रैल-जून 2013 अंक विष्णु प्रभाकर पर केंद्रित रहा।

 सन्दर्भ 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
300छेद में ए एन एफ ओ भरी जा रही है।

विस्फोटकों की सहायता से चट्टानों या इसी प्रकार के कठोर पदार्थों के तोड़ने फोड़ने की प्रक्रिया को शैल स्फोटन या चट्टान स्फोटन ( ) कहते हैं। विस्फोटन से बड़ी मात्रा में उच्च ताप पर गैसें बनती हैं जिससे अकस्मात् इतना तनाव उत्पन्न होता है कि वह पदार्थों के बीच प्रतिरोध हटाकर उन्हें छिन्न-भिन्न कर देता है। विस्फोटक के रूप में साधारणतया बारूद, कार्डाइट, डाइनेमाइट और बारूदी रूई ( ) प्रयुक्त होते है। विस्फोटकों के उपयोग से पूर्व छेनी और हथौड़े से चट्टानें तोड़ी जाती थीं। यह बहुत परिश्रमसाध्य होता था। चट्टानों पर आग लगाकर गर्म कर ठंढा करने से चट्टानें विर्दीर्ण होकर टूटती थीं। तप्त चट्टानों पर पानी डालकर भी चट्टानों को चिटकाते थे। 

 पररिचय 
विस्फोटन के लिए एक छेद बनाया जाता है। इसी छेद में विस्फोटक रख कर उसे विस्फुटित किया जाता है। छेद की गहराई और व्यास विभिन्न विस्तार के होते हैं। व्यास ३ सेमी से ३० सेमी तक का या कभी-कभी इससे भी बड़ा और गहराई कुछ मीटर से ३० मी तक होती है। सामान्य: छेद ४ सेमी व्यास का और ३ मी गहरा होता है। छेद में रखे विस्फोटक की मात्रा भी विभिन्न रहती है। विस्फोटन के पश्चात् चट्टान चूर-चूर होकर टूट जाती है। चट्टान के छिन्न-भिन्न करने में कितना विस्फोटक लगेगा, यह बहुत कुछ चट्टान की प्रकृति पर निर्भर करता है।

चट्टानों में बरमें से छेद किया जाता है। बरमें कई प्रकार के होते हैं। जैसे हाथ बरमा या मशीन बरमा या पिस्टन बरमा या हैमर (हथौड़ा) बरमा या विद्युच्चालित बरमा या जलचालित बरमा। ये भिन्न-भिन्न परिस्थितियों में काम आते हैं। सभी पक्ष या विपक्ष में कुछ न कुछ बातें कही जा सकती हैं। छेद हो जाने पर छेद की सफाई कर उसमें विस्फोटक भरते हैं। १८६४ ई. तक स्फोटन के लिए केवल बारूद काम में आता था। अल्फ्रडे नोबेल ने पहले पहल नाइट्रोग्लिसरीन और कुछ समय बाद डाइनेमाइट का उपयोग किया। इनके अतिरिक्त कुछ अन्य निरापद विस्फोटक भी खानों में प्रयुक्त होते हैं विशेषत: उन खानों में जिनमें दहनशील गैसें बनती या बन सकती हैं। बारूद को जलाने के लिए फ्यूज की जरूरत पड़ती है। बारूद से चारगुना अधिक प्रबल डाइनेमाइट होता है। डाइनेमाइट को जलाने के लिए 'प्रस्फोटक' की आवश्यकता पड़ती है। प्रस्फोटक को 'कैप' या टोपी भी कहते हैं। टोपी फ्य़ूज प्रकार की हो सकती है या विद्युत् किस्म की। आजकल विस्फोटकों का स्फोटन बिजली द्वारा संपन्न होता है। इन्हें 'वैद्युत प्रस्फोटक' कहते हैं। कभी-कभी प्रस्फोटक के विस्फुटित न होने से 'स्फोटन' नहीं होता इसे 'मिसफायर' कहते हैं।

स्फोटन के लिए 'विस्फोटकों' के स्थान में अब संपीडित वायु का प्रयोग हो रहा है। पहले १९४० ई. में यह विधि निकली और तब से उत्तरोत्तर इसके व्यवहार में वृद्धि हो रही है। यह सतह पर या भूमि के अंदर समानरूप से संपन्न किया जा सकता है। इसमें आग लगने का बिल्कुल भय नहीं है। अत: कोयले की खानों में इसका व्यवहार दिन-दिन बढ़ रहा है।

 बाहरी कड़ियाँ 
 "   "  ,  1954, . 96-97,      1954            .

श्रेणी:विस्फोटक
शैल हाड़ा एक भारतीय पार्श्वगायक हैं। उनका जन्म और पालन-पोषण राजस्थान में हुआ।

प्रारंभिक जीवन
शैल ने  अपने पिता जसवंत सिंह हाड़ा, जो प्रसिद्द गायक थे, से हिन्दुस्तानी शास्त्रीय संगीत में प्रशिक्षण लिया। उन्होंने सेंट पॉल माला स्कूल, कोटा में पढ़ाई की। बाद में, उन्होंने अपने गुरु पंडित आसकरण शर्मा के मार्गदर्शन में कोटा विश्वविद्यालय से संगीत में एम.ए.  और गंधर्व महाविद्यालय से संगीत विशारद की। मुंबई आने के बाद, वह मुंबई विश्वविद्यालय में संगीत विभाग में शामिल हो गए जहाँ उन्होंने विभिन्न राष्ट्रीय प्रतियोगिताओं में छह स्वर्ण पदक जीते।

 सन्दर्भ 

बाहरी कड़ियाँ
 

श्रेणी:1975 में जन्मे लोग
शैल, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

शैल, कर्णप्रयाग तहसील
शैल, कर्णप्रयाग तहसील
एक द्वीप के चारों ओर एक शैल-भित्ति
समुद्री शब्दावली में, एक शैल-भित्ति या रीफ़ एक चट्टान, रेती या पानी की सतह के नीचे उपस्थित अन्य कोई संरचना है। 

बहुत सी शैल-भित्तियां अजैविक प्रक्रियाओं जैसे कि रेत के जमाव, लहरों द्वारा चट्टानों के कटाव आदि के द्वारा निर्मित होती हैं लेकिन इनका सबसे उत्तम उदाहरण उष्णकटिबंधीय समुद्रों में जैविक प्रक्रियाओं द्वारा निर्मित प्रवाल-भित्तियां है जो मृत मूंगों (प्रवाल) और चूनेदार शैवालों से बनती है।

 इन्हें भी देखें 
 मूँगा (जीव) या प्रवाल
 प्रवाल शैल-श्रेणी या प्रवाल शैलभित्ति


श्रेणी:सागरीय जल कृत स्थलाकृति
श्रेणी:तटीय भूगोल
श्रेणी:द्वीप
300सउदी अरब का एक शैल-रसायन कारखाना 
पेट्रोलियम से व्युत्पन्न रासायनिक उत्पादों को शैल-रसायन ( या  ) कहते हैं। कुछ ऐसे भी पदार्थ हैं जो पेट्रोलियम से भी व्युत्पन्न किये जा सकते है तथा कोयला, प्राकृतिक गैस, मक्का, गन्ना आदि से भी। 

शैल रसायन के दो मुख्य प्रकार हैं- 
 (१) ओलिफिन (जिसमें एथीलीन और प्रोपीलीन भी शामिल हैं),
 (२) एरोमैटिक (जिसमें बेंजीन, टॉलूईन तथा जाइलीन आइसोमर शामिल हैं।)
       ()  1969    

   5   -

 
 
  
 
  

     12  2007   .

स्रोत
500

550एथीलीन से बनने वाले रसायन

बाहरी कड़ियाँ
    

श्रेणी:पेट्रोलियम
शैलकूपा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  खुलना विभाग के  झिनाइदह ज़िले का एक उपजिला है, जिसमें, ज़िला सदर समेत, कुल ९ उपज़िले हैं, और मुख्यालय  झिनाइदह सदर उपज़िला है। यह बांग्लादेश की राजधानी ढाका से दक्षिण-पश्चिम की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है। 

जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदीउर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है।  खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१ है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति
शैलकूपा उपजिला बांग्लादेश के दक्षिण-पश्चिमी भाग में,  खुलना विभाग के  झिनाइदह जिले  में स्थित है।

इन्हें भी देखें
बांग्लादेश के उपजिले
बांग्लादेश का प्रशासनिक भूगोल
खुलना विभाग
उपज़िला निर्वाहि अधिकारी

सन्दर्भ

बाहरी कड़ियाँ
उपज़िलों की सूची (पीडीएफ) (अंग्रेज़ी)
जिलानुसार उपज़िलों की सूचि-लोकल गवर्नमेंट इंजीनियरिंग डिपार्टमेंट, बांग्लादेश
:.20489. (पीडीएफ)

 श्रेणी:खुलना विभाग के उपजिले
श्रेणी:बांग्लादेश के उपजिले
शैलजा आचार्य (ई 1944 -. 12 जून 2009) एक नेपाली राजनीतिज्ञ थीं। वह नेपाली कांग्रेस पार्टी की एक वरिष्ठ सदस्या थी। वह 1998 में एक संक्षिप्त अवधि के लिए देश की पहली महिला उप-प्रधानमंत्री रही हैं। '         (:       )

आचार्य नेपाल के पहले निर्वाचित प्रधानमंत्री विश्वेश्वर प्रसाद कोइराला की और कांग्रेस अध्यक्ष गिरिजा प्रसाद कोइराला की भतीजी थी। उसने बिस और तीस साल की आयु के बीच में वह काठमांडू में एक राजनीतिक कैदी के रूप में जेल में कई साल बिताए। वह बॉलीवुड अभिनेत्री मनीषा कोइराला की चाची थी।

काठमांडू में त्रिभुवन विश्वविद्यालय शिक्षण अस्पताल में जून 12, 2009 को उनकी मृत्यु हो गई थी। वह अल्जाइमर रोग और निमोनिया से पीड़ित थी। मृत्यु के समय वह था 65 साल की थी।

सन्दर्भ

बाहरी कड़ियाँ
     ,  , जून 25, 2009
शैलजा कुमारी (जन्म: 24 सितंबर 1962 गांव प्रभुवाला जिला हिसार) एक  कद्दावर भारतीय राजनीतिज्ञ तथा भारत सरकार की पंद्रहवीं लोकसभा के मंत्रीमंडल में आवास, शहरी ग़रीबी उन्मूलन एवं पर्यटन मंत्रालय में मंत्री थीं।  

वे भारत के पंद्रहवीं लोकसभा की सदस्या एवं भारतीय राष्ट्रीय कांग्रेस की कद्दावर नेत्री है। संप्रग सरकार के केन्द्रीय मंत्रीमंडल में वे आवास एवं गरीबी उन्मूलन मंत्रालय की राज्य मंत्री (स्वतंत्र प्रभार) थीं।

शिक्षा
वे प्रमुख दलित नेता श्री चौधरी दलबीर सिंह की सुपुत्री हैं। उनकी मुख्य शिक्षा-दीक्षा नयी दिल्ली के जीसस ऐंड मेरी स्कूल में हुई। ततपश्चात उन्होंने पंजाब विश्वविद्यालय से एम फिल (दर्शनशास्त्र में परास्नातक) की उपाधि प्राप्त की।

 राजनैतिक जीवन 

उन्होंने अपने राजनैतिक जीवन की शुरुआत 1990 में महिला कांग्रेस की अध्यक्षा बनने से की। वे दसवीं लोकसभा के चुनाव में हरियाणा के सिरसा लोकसभा क्षेत्र से चुनी गयीं। नरसिंह राव की सरकार में वे शिक्षा एवं संस्कृति मामलों की राज्यमंत्री बनीं। 1996 के लोकसभा चुनावों में कांग्रेस के काफी खराब प्रदर्शन के बावजूद शैलजा कुमारी फिर से चुनी गयी। 

2004 के आम चुनावों में उन्होंने अंबाला लोकसभा क्षेत्र का प्रतिनिधित्व किया और बाद में केन्द्रीय राज्य मंत्री बनीं।

 बाहरी कड़ियाँ 
 भारतीय संसद के आधिकारिक जालस्थल पर शैलजा कुमारी का जीवन परिचय

श्रेणी:भारत सरकार के मंत्री
श्रेणी:हरियाणा के राजनीतिज्ञ
श्रेणी:भारतीय राजनीति
श्रेणी:लोक सभा सदस्य
श्रेणी:1962 में जन्मे लोग
श्रेणी:जीवित लोग
श्रेणी:राज्यसभा सदस्य
शैलपुत्री देवी दुर्गा के नौ रूप में पहले स्वरूप में जानी जाती हैं। ये ही नवदुर्गाओं में प्रथम दुर्गा हैं। पर्वतराज हिमालय के घर पुत्री रूप में उत्पन्न होने के कारण इनका नाम 'शैलपुत्री' पड़ा। नवरात्र-पूजन में प्रथम दिवस इन्हीं की पूजा और उपासना की जाती है। इस प्रथम दिन की उपासना में योगी अपने मन को 'मूलाधार' चक्र में स्थित करते हैं। यहीं से उनकी योग साधना का प्रारंभ होता है।

 श्लोक 

वन्दे वंछितलाभाय चन्द्रार्धकृतशेखराम् 
वृषारूढाम् शूलधरां शैलपुत्रीं यशस्विनीम् 

 शोभा 
वृषभ-स्थिता इन माताजी के दाहिने हाथ में त्रिशूल और बाएँ हाथ में कमल-पुष्प सुशोभित है। अपने पूर्व जन्म में ये प्रजापति दक्ष की कन्या के रूप में उत्पन्न हुई थीं, तब इनका नाम 'सती' था। इनका विवाह भगवान शंकरजी से हुआ था।

 कथा 
एक बार प्रजापति दक्ष ने एक बहुत बड़ा यज्ञ किया। इसमें उन्होंने सारे देवताओं को अपना-अपना यज्ञ-भाग प्राप्त करने के लिए निमंत्रित किया, किन्तु शंकरजी को उन्होंने इस यज्ञ में निमंत्रित नहीं किया। सती ने जब सुना कि उनके पिता एक अत्यंत विशाल यज्ञ का अनुष्ठान कर रहे हैं, तब वहाँ जाने के लिए उनका मन विकल हो उठा।

अपनी यह इच्छा उन्होंने शंकरजी को बताई। सारी बातों पर विचार करने के बाद उन्होंने कहा- प्रजापति दक्ष किसी कारणवश हमसे रुष्ट हैं। अपने यज्ञ में उन्होंने सारे देवताओं को निमंत्रित किया है। उनके यज्ञ-भाग भी उन्हें समर्पित किए हैं, किन्तु हमें जान-बूझकर नहीं बुलाया है। कोई सूचना तक नहीं भेजी है। ऐसी स्थिति में तुम्हारा वहाँ जाना किसी प्रकार भी श्रेयस्कर नहीं होगा।'

शंकरजी के इस उपदेश से सती का प्रबोध नहीं हुआ। पिता का यज्ञ देखने, वहाँ जाकर माता और बहनों से मिलने की उनकी व्यग्रता किसी प्रकार भी कम न हो सकी। उनका प्रबल आग्रह देखकर भगवान शंकरजी ने उन्हें वहाँ जाने की अनुमति दे दी।

सती ने पिता के घर पहुँचकर देखा कि कोई भी उनसे आदर और प्रेम के साथ बातचीत नहीं कर रहा है। सारे लोग मुँह फेरे हुए हैं। केवल उनकी माता ने स्नेह से उन्हें गले लगाया। बहनों की बातों में व्यंग्य और उपहास के भाव भरे हुए थे।

परिजनों के इस व्यवहार से उनके मन को बहुत क्लेश पहुँचा। उन्होंने यह भी देखा कि वहाँ चतुर्दिक भगवान शंकरजी के प्रति तिरस्कार का भाव भरा हुआ है। दक्ष ने उनके प्रति कुछ अपमानजनक वचन भी कहे। यह सब देखकर सती का हृदय क्षोभ, ग्लानि और क्रोध से संतप्त हो उठा। उन्होंने सोचा भगवान शंकरजी की बात न मान, यहाँ आकर मैंने बहुत बड़ी गलती की है।

वे अपने पति भगवान शंकर के इस अपमान को सह न सकीं। उन्होंने अपने उस रूप को तत्क्षण वहीं योगाग्नि द्वारा जलाकर भस्म कर दिया। वज्रपात के समान इस दारुण-दुःखद घटना को सुनकर शंकरजी ने क्रुद्ध होअपने गणों को भेजकर दक्ष के उस यज्ञ का पूर्णतः विध्वंस करा दिया।

सती ने योगाग्नि द्वारा अपने शरीर को भस्म कर अगले जन्म में शैलराज हिमालय की पुत्री के रूप में जन्म लिया। इस बार वे 'शैलपुत्री' नाम से विख्यात हुर्ईं। पार्वती, हैमवती भी उन्हीं के नाम हैं। उपनिषद् की एक कथा के अनुसार इन्हीं ने हैमवती स्वरूप से देवताओं का गर्व-भंजन किया था।
 उपसंहार 
'शैलपुत्री' देवी का विवाह भी शंकरजी से ही हुआ। पूर्वजन्म की भाँति इस जन्म में भी वे शिवजी की ही अर्द्धांगिनी बनीं। नवदुर्गाओं में प्रथम शैलपुत्री दुर्गा का महत्व और शक्तियाँ अनंत हैं।अमर उजाला

 सन्दर्भ 

 बाहरी कड़ियाँ 

 श्री नवदुर्गा
 हिन्दुस्तान दैनिक में नवरात्र पूजन
 नवभारत टाइम्स पर
 स्पिरिचुअल इंडिया
 मां दुर्गा महिमा
 दैट्स हिन्दी
 हरिभूमि में शैलपुत्री पूजन
 सिफ़ी पर
 गूगल सर्च पर


श्रेणी:हिन्दू देवियाँ
श्रेणी:दुर्गा
श्रेणी:नवरात्रि
300ज्वालामुखी की धूल के दानों का सूक्ष्मदर्शी से अध्ययन ; (१) ऊपरी चित्र प्लेन-पोलराइज्ड प्रकाश द्वारा, तथा (२) निचले चित्र में क्रॉस-पोलराइज्ड प्रकाश द्वारा ; स्केल-बॉक्स  0.25  का है।
शैलविज्ञान या शैलिकी () शैलों का, अर्थात् जिन निश्चित इकाइयों से पृथ्वी न्यूनाधिक निर्मित है उनका, अध्ययन है। 

 परिचय 
यद्यपि उल्काओं में हमें पृथ्वी के आभ्यन्तर () का निर्माण करनेवाले शैलों के सदृश एवं समरूप शैलों के नमूने प्राप्त हो जाते हैं, तो भी जैसा अब तक संभव है, यह अध्ययन पृथ्वी की अभिगम्य पर्पटी ( ) तक ही सीमित है। इसके अध्ययनक्षेत्र में शैलों की प्राप्ति, आकार, प्रकार, रचना, उत्पत्ति तथा उनका भूतात्विक प्रक्रियाओं एवं इंतिहास से संबंध आ जाते हैं। इस प्रकार शैल विज्ञान भूविज्ञान का आधारभूत भाग है, जिसमें उन सबका अध्ययन है जिनके इतिहास का उद्घाटन करना भूविज्ञान की समस्या है। 

 बाहरी कड़ियाँ 
 शैलविज्ञान का पारिभाषा कोश  (अंग्रेजी-हिन्दी)
      , ,    ,    ;
    ()     ,   ;
       ()        (),  ;

श्रेणी:विज्ञान
200छत्तीसगढ़ राज्य के संरक्षित स्मारक छत्तीसगढ़ राज्य के रायगढ़ जिले में सिंघनपुर नामक स्थान पर एक चित्रित शैलाश्रय स्थित है। यह शैलाश्रय दक्षिणाभिमुखी है और रायगढ़ से २० किलोमीटर पश्चिम में एक पहाड़ी पर वर्षों पूर्व प्रकृति द्वारा निर्मित है। मध्य दक्षिण पूर्वी रेलमार्ग के बिलासपुर झारसगुड़ा सेक्शन पर स्थित भूपदेवपुर नामक स्टेशन से यह स्थल दक्षिण में एक किलो मीटर की दूरी पर है। यह छत्तीसगढ़ में प्राप्त प्राचीन शैलचित्र युक्त शैलाश्रयों में से एक है, जिसकी तिथि लगभग ईसापूर्व ३० हज़ार वर्ष निर्धारित की गई है। इनकी खोज एंडरसन द्वारा १९१० के आसपास की गई थी। इंडिया पेंटिग्स १९१८ में तथा इन्साइक्लोपिडिया ब्रिटेनिका के १३वें अंक में रायगढ़ जिले के सिंघनपुर के शैलचित्रों का प्रकाशन पहली बार हुआ था। तत्पश्चात श्री अमरनाथ दत्त ने 1923 से 1927 के मध्य रायगढ़ तथा समीपस्थ क्षेत्रों में शैल चित्रो का सर्वेक्षण किया। डॉ एन. घोष, डी. एच. गार्डन द्वारा इस सम्बन्ध में महत्वपूर्ण जानकारी दी गई। तत्पश्चात स्व. पंडित श्री लोचनप्रसाद पांडेय द्वारा भी शैलचित्रो के सम्बन्ध में महत्वपूर्ण जानकारी उपलब्ध करायी गई।

इस शैलाश्रय के चित्र अधिक समय बीत जाने एवं प्राकृतिक दुष्प्रभावों के कारण धूमिल हो गए हैं। अंकित चित्रों में सीढ़ीनुमा पुरुष, मत्स्यांगना, शिकार दृश्य, पंक्तिबद्ध नर्तक टोली एवं मानवाकृतियाँ सम्मिलित हैं। मत्स्यांगना, कंगारू सदृश पशु, गोह एवं सर्पाकृति के अंकन अद्वितीय हैं। इस शैलाश्रय में पहले २३ कलाकृतियाँ देखी गयी थीं जिनमें से अब केवल १३ ही बची हैं। यहाँ की सीढ़ीनुमा लम्बी मानवाकृति की तुलना आस्ट्रेलिया में प्राप्त सीढ़ीनुमा पुरुष से की जाती है। विविध पशु आकृतियाँ, वन भैंसा, बंदर, छिपकली तथा अन्य चित्रों के अंकन में आदिमानवों की कला-संस्कृति आज भी जीवित है। चित्रित शैलाश्रयों के चित्रों के अध्ययन से वहाँ रहने वाले निवासियों के उस काल के जीवन और पर्यावरण तथा प्रकृति की जानकारी प्राप्त होती है। मध्याश्वीय काल से लेकर ऐतिहासिक काल तक के चित्र रायगढ़, बस्तर, कांकेर, दुर्ग कोरिया आदि जिलों के विभिन्न क्षेत्रों में स्थित शैलाश्रयों में पाए गए हैं। यह स्मारक छत्तीसगढ़ राज्य द्वारा संरक्षित है। 
 सन्दर्भ 

श्रेणी:पर्यटन
श्रेणी:छत्तीसगढ़
300स्लोवाकिया में एक शैलाश्रय
शैलाश्रय ( ) किसी पत्थर की चट्टान में एक गुफा-जैसा खोल होता है, जिसमें मानव या अन्य प्राणी आश्रय पा सकते हैं। प्रागैतिहासिक काल में मानवों ने विश्व के कई स्थानों में शैलाश्रयों में निवास व संकटों से शरण पाई है। अन्य गुफाओं की तुलना में शैलाश्रय अक्सर छोटे आकार के होते हैं।  ., 2018. "         - ".      .

 इन्हें भी देखें 
 गुफा
 प्रागितिहास

 सन्दर्भ
शैली चोपड़ा, एक भारतीय व्यापारिक पत्रकार, लेखिका और उद्यमी हैं।  वह "शी द पीपल" की संस्थापक हैं। टीवी ने महिलाओं को रोल मॉडल की कहानियों के साथ सशक्त बनाने के लिए एक मंच दिया और उन्हें महिलाओं पर बदलती बातचीत और उनके लिए क्या मायने रखता है इसके लिए प्रेरित किया। एक व्यवसायिक पत्रकार के रूप में, वेएनडीवी- प्रोफिट और ईटीनाउ में काम करने के लिए जानी जाती हैं। उन्होंने 2012 में बिजनेस जर्नलिज्म में उत्कृष्टता के लिए रामनाथ गोयनका पुरस्कार, 2007 में सर्वश्रेष्ठ अंग्रेजी भाषा की रिपोर्टर और कई अन्य पुरस्कार जीते हैं। फिर उन्होंने एक उद्यमी बनने का निश्चय किया और चार किताबें लिखीं। उनके उद्यम भारत के महिला चैनल "शी द पीपल" टीवी और गोल्फिंगइंडियन.कॉम हैं।। उनकी पुस्तकों में पेंग्विन द्वारा प्रकाशित "फेमिनिस्ट रानी", रैंडम हाउस द्वारा प्रकाशित "व्हेन आई वाज़ 25 बाय", और "बिग कनेक्ट- सोशल मीडिया और इंडियन पॉलिटिक्स" और टाइम्स बुक्स द्वारा प्रकाशित "बर्डीज इन बिजनेस" शामिल हैं। 

 प्रारंभिक जीवन 
शैली चोपड़ा का जन्म पंजाब के जालंधर में 21 जुलाई 1981 को  अनिल और सुमन के घर हुआ था। अनिल चोपड़ा भारतीय वायु सेना से सेवानिवृत्त लड़ाकू विमान के पायलट थे। शैली ने 1998 में वायु सेना स्वर्ण जयंती संस्थान, नई दिल्ली से अपनी स्कूली शिक्षा पूरी की।  उन्होंने, द एशियन कॉलेज ऑफ जर्नलिज्म, चेन्नई से 2002 बैच में ब्रॉडकास्ट और टेलीविज़न में मास्टर डिग्री पूरी की। उन्होंने बीबीसी के साथ पत्रकारिता स्कूल में प्रसारण का प्रशिक्षण लिया। उन्होंने सीएनबीसी, एनडीटीवी और ईटीनाउ के साथ काम किया है। 

 पेशेवर जीवन 
उसने एनडीटीवी 24  7 के साथ मार्केट्स एंड कॉरपोरेट अफेयर्स एडिटर और एनडीटीवी प्रोफिट में सीनियर न्यूज एडिटर-कॉर्पोरेट के रूप में पांच साल और फिर ईटी नाउ के साथ तीन साल तक काम किया। उन्होंने जी-20 , डब्ल्यूईएफ  दावोस, द ब्रेटन वुड्स कॉन्फ्रेंस 2011, इंडिया इकोनॉमिक समिट और वर्ल्ड रिटेल कांग्रेस जैसे अंतर्राष्ट्रीय कार्यक्रमों को भी कवर किया है। उन्हें प्रभाव पत्रिका द्वारा मीडिया, विपणन और विज्ञापन में भारत की 50 सबसे प्रभावशाली महिलाओं में से एक नामित किया गया था। 

2007 में उन्होंने पूरे भारत में सर्वश्रेष्ठ अंग्रेजी रिपोर्टर के लिए न्यूज़ टेलीविज़न अवार्ड जीता और बाद में 2008 में, बिजनेस-गोल्फ शो बिजनेस ऑन कोर्स, ने बेस्ट शो अवार्ड जीता। मार्च 2010 में, चोपड़ा ने सर्वश्रेष्ठ व्यावसायिक एंकर का पुरस्कार जीता और उन्हें फिक्की के वुमन अचीवर पुरस्कार से सम्मानित किया गया। चोपड़ा को इंडियन एक्सप्रेस आरएनजी अवार्ड्स 2012 में बिजनेस जर्नलिज्म में उत्कृष्टता के लिए रामनाथ गोयनका पुरस्कार से सम्मानित किया गया। 

शैली और उनके पति शिवनाथ ठुकराल ने भी मुंबई के ताजमहल होटल के बाहर से 2611 के आतंकी हमले के दौरान लाइव रिपोर्टिंग की थी। 

उद्यमी बनने से पहले वे ईटीनाउ की प्रमुख एंकर थीं। उन्होंने गोल्फ पर "टी टाइम विद शैली" नामक एक धारावाहिक भी किया था। 

उन्होंने 2015 में 'शीदपीपल' नामक एक डिजिटल वेबसाइट शुरू की, जो महिला पत्रकारिता पर केंद्रित है। 

 साक्षात्कार 
वोमेन फॉर एक्सन: :..20190423123934:..201703----. 

भारतीय सीईओ: :.----- 

व्यक्तिगत जीवन और लक्ष्य: :..20190718084705:.--------- 

फेमिनिस्ट रानी: :..-------------- 

 ग्रन्थसूची 
 
 
 
 

 सन्दर्भ 

श्रेणी:1981 में जन्मे लोग
श्रेणी:जीवित लोग
श्रेणी:भारतीय महिला पत्रकार
श्रेणी:भारतीय लेखिका
श्रेणी:जालंधर के लोग
श्रेणी:पंजाबी लोग
शैली बरनवाल एलेवेट के-12 की संस्थापक और सीईओ हैं।

प्रारंभिक जीवन
शैली बरनवाल का जन्म मुम्बई, महाराष्ट्र, भारत में हुआ था। वह आगे चलकर भारत से बाहर अमेरिका चली गई। उन्होंने अपनी एमबीए की पढ़ाई मिशिगन विश्वविद्यालय से किया।

व्यवसाय
उसने अपने पहले उद्यम की शुरुआत जेल लउरिए इंस्टीट्यूट के अनुदान के साथ की, जब उसने यूएस में अपने पहले कुछ महीनों के दौरान कंपनी को 40,000 से अधिक छात्रों को प्रभावित करने के लिए बूटस्ट्रैप किया और 3,000 से अधिक शिक्षकों के लिए नौकरियों का सृजन किया। उसका पहला विकास निवेश दौर बढ़ा। बाद में उन्होंने एलेवेट के-12 की स्थापना की, जो पूरे अमेरिका में नाम कामा रहा है।

सन्दर्भ

बाहरी कड़ियाँ
 

श्रेणी:महिला उद्यमी
श्रेणी:अमेरिकी उद्यमी
श्रेणी:उद्यमी
शैली शामा, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है। 200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

शामा, शैली, कपकोट तहसील
शामा, शैली, कपकोट तहसील